da en en en fr de da id da da da da da da da da da da en da da de en en da en en en da da da da da da da de da de da da nb da en en en da da da en en da da nb da sv da da en en da da en en
Svanholm-guld hos juniorer og putter - Drengene blev nr. 2 ved Inde-DM. - Svanholm Cricketklub
Torsdag d. 29. marts 2012 kl. 01:06 af Henrik Pfaff
Svanholm dominerede igen, igen Inde-DM – denne gang i Ishøj Idrætscenter - og vandt to ud af tre rækker Det kunne nemt være blevet til alle tre, men det kunne også være blevet til nul, for både AB hos juniorerne og Horsens hos putterne var uendelig tæt på at vælte dominatorerne af pinden.
Juniorernes afgørende kamp blev afviklet allerede som kamp nr. 2 – og det blev et opgør, der virkelig levede op til begrebet ”Finale”.
En utrolig inciterende match mellem de to arvefjender i københavnsk ungdomscricket Svanholm og AB. Førstnævnte plejer at løbe af med sejren, men her tydede alt på, at AB for en gangs skyld skulle bliver etter. Da Svanholm gik ind i kampens sidste to overe var holdet 27 point bagud i forhold til AB’s indledende score på 148, men havde 3 gærder i behold. Næstsidste over indbragte 16 og sidste overs fire første bolde indbragte alle treere og så passerede Svanholm.
Hallen i Ishøj var større end normalt i indendørs cricket og det var tydeligt, at det gjorde den sværere at forsvare. Med en gennemsnitsscore på over 2 point pr bold var prikker meget værd og det var faktisk kun spinnerne, der leverede nogle få af dem. En flot kamp af begge mandskaber.
Vi stod i den højst utraditionelle situation, at vi manglede en spiller fordi han var med landsholdet til VM-kvalifikation i Dubai nemlig Basit Javed og vores – som oftest - trofaste keeper Sonnich, der også var rejst til et eller andet mere eksotisk sted. Så der var god plads til debutanten Haroon Rashid, der fik sit første DM.
Svanholms anfører Saad Ahmed, der ikke mistede sit gærde og præsterede turneringens eneste score over 40, var ikke til at komme udenom for dommer Bjarne K. Jensen som ”junior of te tournament”. Meget kan man sige om Saad - også virkelig pæne ting – og det er der også mange, der gør – sommetider med god grund - men at han er en fyr, der griber den helt særlige lejlighed og udmærker sig – det er ikke til at benægte.
Svanholms juniorvindere : Stående fra venstre: Haroon Rashid, Saif Yaqoob, Mati Malik og Taha Ahmed (holdleder)
Knælende: Mads Henriksen, Saad Ahmed og Kizhar Javaid (Toke Larsen mangler)
Svanholm 3 kampe 6
AB 2 kampe 2
Herning 3 kampe 2
Horsens 2 kampe 0
Svanholm 148/3 (Mati Malik 29, Mads Henriksen 27x , Saif Yaqoob 20x, Annique Uddin 2/20) over AB 148 (Fazan Ahmed 34 Mukkarram Hussein 34, Hassanain Ali 22, Mads Henriksen 2/38).
Svanholm 186/1 (Saad Ahmed 46x, Mati Malik 27, Mads Henriksen 22z, Saif Yaqoob 22x) over Horsens 58.
Svanholm 126/3 (Saad Ahmed 41x, Mati Malik 28x, Toke Larsen 20x, Oliver Hald 2/33).
Vandt drenge-DM ved første forsøg
Drengenes turnering kunne gå til tre hold førend den sidste kamp mellem Horsens og Ishøj, den eneste den ikke kunne gå til var den senere vinder af denne match.
Horsens kunne med en sejr bringe sig i en trekantsituation med Odense og Svanholm, således at runrate systemet skulle i anvendelse. Det var egentlig det, man beredte sig på, for Ishøj havde indtil da ikke vundet noget. Et hurtigt overblik fortæller at Svanholm formentlig ville have trukket sig sejrrigt ud af en sådan slutstilling.
Men de danske udendørsmestre Horsens endte en skidt turnering med kun at score 51 og det passerede Ishøj for 3 gærder. Dermed sikrede Ishøj sig bronze foran Horsens, mens Odense og Svanholm endte alene i spidsen af rækken. Da Odense havde vundet den indbyrdes kamp, var guldet deres i den første optræden ved et indendørs-DM.
To spillere var dominerende og begge var i dommernes overvejelser om, hvem der skulle have ”boy of tournament-tasken”, nemlig Ramish Hashni , Odense og Mads Henriksen, Svanholm. Det endte med at blive den mere rutinerede Mads, der ej heller mistede sit gærde og kastede mere overbevisende end hans konkurrent.
Det var stærkt irriterende at se vores drenge – bortset fra Mads - kaste så dårligt som de gør Det generer dem tilsyneladende overhovedet ikke, at hælde en væsentlig del af boldene ned af legsiden. Man kan ikke kritisere deres træningsindsats, så meget desto mere underligt er det, at kastningen bliver ved med ikke at slå til.
Drengene, der blev nr. 2: Stående fra venstre: Mads Henriksen, Noman Ahmed, Danish Azam, Asad Shah. Knælende: Said Ahmed, Hassan Bashir og Saif Alam. Aske Larsen mangler
Odense 3 kampe 4
Svanholm 3 kampe 4
Ishøj 3 kampe 2
Horsens 3 kampe 2
Svanholm 128/1 (Mads Henriksen 20x, Saif Alam 22x, Danish Azam 22x, Saif Ahmed 21x) over Ishøj 111 (Zakaria Raja 24x Haider Iqbal 21x, Ali Raza 21x)
Svanholm 110/3 (Mads Henriksen 25x, Saif Ahmed 20x) over Horsens 41, .
Odense 109/3 (Osman Ghani 29x, Ramish Hashimi 21x) over Svanholm 108/3 (Mads Henriksen 29x, Hassan Bashir 23x, Danish Azam 21x).
Tæt lp-“finale” mellem Svanholm og Horsens.
Vi fik vores anden titel i 2012 hos lilleputterne, men det var så sandelig ikke overbevisende. Både i topmatchen mod Horsens og i matchen mod sejrsløse Husum var holdet i vanskeligheder, men vores omhyggelige Azaan Ur-Rehman reddede hver gang vore ud af vanskelighederne og endte som rækkens ”boy of te tournament” efter at være gået not out i alle kampe og også efter en gedigen kasteindsats. Også flot indsats af Jonas Henriksen og en helt særlig præmie burde gå til Haider Iqbal, der - da alt så ud til at være tabt mod Husum - koncentreret holdt sig inde sammen med den ligeså koncentrerede Azaan klarede skærene
Flot af vores hold, der var uden sin måske bedste spiller, men kæmpede sig igennem på vilje.
Svanholms lilleputvindere: de fra venstre: Sharryar Mirza, Jonas Herniksen, Azaan Ur-Rehmann, Hussain Bashir, Shoaib Mahmood. Knælende: Wahid Mahmood, Haidar Iqbal, Hamad Bashir og Rahman Mahmood
Svanholm 3 kampe 6
Horsens 3 kampe 4
Ishøj 3 kampe 2
Husum 3 kampe 0
Svanholm 100/4 (Azaan Ur-Rehman 20x) over Ishøj 99 (Nabil Akhtar 35x).
Svanholm 93/5 (Jonas Henriksen 26, Azaan Ur-Rehman 21x over Horsens 75 (Sangeev Thas 25, Shoaib Mahmood 2/18).
Svanholm 38/4 (Tom Wiese 2/17, Leon Wille 2/18) over Husum 37 (Azan Ur-Rehman 2/8).
De tre, der blev kåret som “boys of te tournament” og fik en crickettakse. Fra venstre hos drengene: Mads Henriksen, Svanholm, hos juniorerne: Saad Ahmed, Svanholm og hos lilleputterne Sangeev Thas, Horsens
De tre svanholmere, der blev belønnet med et par handsker for gode præstatione: Fra venstre Azaam Ur-Rehman, lilleput, Saif Alam, dreng og Saif Yaqoob, junior